
	[bookmark: nev]BARTUS ÉVA
gyógyszerész
Osztatlan, 8. félév
Szegedi Tudományegyetem
Gyógyszerésztudományi Kar
	






Témavezetők:
	Dr. Martinek Tamás
egyetemi docens, SZTE GYTK

	Dr. Olajos Gábor
PhD hallgató, SZTE GYTK




Neurotoxikus béta-amiloid oligomereket felismerő foldamer hélixek

Bevezetés: A gyógyszerkutatás területén nagy az érdeklődésre a közvetlen fehérje-fehérje közötti kölcsönhatások befolyásolására, ez azonban kis molekulatömegű hatóanyagokkal nehezen kivitelezhető. Erre a problémára a foldamerek jelenthetnek alternatív megoldást a monoklonális antitestek mellett. A foldamerek olyan mesterséges, önrendeződésre képes láncmolekulák, melyek biomolekulák szerkezeti és funkcionális tulajdonságait képesek utánozni. Az Alzheimer-kór patomechanizmusában fontos szerepet játszik a β-amiloid fehérje és különböző méretű aggregátumai, így a neurotoxicitásért leginkább felelős β-amiloid oligomerhez kötődő foldamer hélixek tervezését és szintézisét tűztük ki célul. A fragmens-alapú hatóanyagfelfedezés lépéseit követve olyan szegmenseket terveztünk, melyek egy, a fehérjéhez nagyobb affinitással kötődő multivalens ligandum alapjául szolgálhatnak a későbbiekben.
Módszerek: A szilárd hordozón szintetizált vegyületek β-amiloidhoz való kötődését NMR spektroszkópiával detektáltuk, a kötődés erősségéről ELISA mérési adatok szolgáltattak információval.
Eredmények: Sikeresen szintetizáltunk egy H14 hélixet, mely felismerte a neurotoxikus β-amiloid oligomert, az eltérő geometriájú és oldallánc kémiájú hélixek kötődés affinitása az egyes szintetizált ligandumok esetén eltérő volt.
Következtetés: Az eredmények alapján igazolható a foldamer-β-amiloid kötődés szekvencia függése, a felismerő szegmens alapul szolgált egy nagyaffinitású multivalens ligandum létrehozásához, ahol a felismerő szegmensünk hatékonyságát többek között ex vivo kísérletben is igazolták.



